<classify> Michuano ya Kombe la Kagame imepangwa kuanza kutimua vumbi Julai 11 na kumalizika Agosti 2, mwaka huu kwenye Uwanja wa Taifa, Dar es Salaam.Yanga ambao ni mabingwa wa Tanzania Bara msimu uliomalizika wa 201415, wataungana na mabingwa wa msimu uliopita, Azam FC kuiwakilisha Bara katika michuano hiyo inayoandaliwa na Baraza la Vyama Vya Soka Afrika Mashariki na Kati CECAFA lenye makao yake makuu Nairobi jijini Kenya.Akizungumza na gazeti hili kwa njia ya mtandao kutoka Ghana alikokwenda kwa ajili ya mapumziko baada ya kumalizika kwa ligi, Kocha Mkuu wa Yanga, Hans van der Pluijm alisema wanatarajia kuanza maandalizi yao mapema kwa ajili ya kukipima kikosi chake kipya kwenye michuano ya Kagame.Nimepanga kuanza mazoezi muda huo kwa sababu najua uongozi utakuwa umefanikisha masuala ya usajili ambao kwa sasa ndiyo tunaushughulikia lengo langu ni kutumia michuano hiyo ya Kagame kujua uimara wa kikosi changu kabla ya kuanza kwa Ligi Kuu, alisema Pluijm aliyeipa Yanga ubingwa mwezi uliopita.Rai huyo wa Serbia aliupongeza uongozi wa klabu hiyo kwa kufanikisha kuwabakisha kiungoNiyonzima aliyeongeza mkataba wa miaka miwili huku beki Twite akipewa mkataba wa mwaka mmoja, akisema hiyo ni hatua kubwa kwao.Nimeupongeza uongozi kwa kufanikisha hilo kwa sababu Niyonzima na Twite ni wachezaji muhimu kwenye kikosi cha Yanga kuendelea kubaki nao msimu ujao ni hatua kubwa kwetu wakati tukipambana kuziba nafasi nyingine zenye mapungufu na wachezaji ambao tumewaacha kwa kushuka kiwango au mikataba yao kuisha, alisema Pluijm.Taarifa kutoka ndani ya uongozi wa Yanga zimedai kuwa Pluijm amependekeza majina ya wachezaji saba kutemwa msimu jao ambao ni Jeryson Tegete, Nizar Khalfan, Hassani Dilunga, Edward Charles, Dan Mrwanda na Rajabu Zahiri  <topic>: MICHEZO 